**ELŐTERJESZTÉS**

**A Gazdasági és Jogi Bizottság 2024. szeptember 23-i ülésére**

**Javaslat az Önkormányzat tulajdonában álló ingatlanok mezőgazdasági célú hasznosítására**

Szombathely Megyei Jogú Város Önkormányzata tulajdonában álló egyes ingatlanok mezőgazdasági céllal kerülnek hasznosításra haszonbérleti szerződés keretében.

Szombathely Megyei Jogú Város Önkormányzata tulajdonában lévő alábbi - forgalomképtelen - ingatlanok esetében járnak le a haszonbérleti szerződések 2024. szeptember 30. napjával:

* 7477/2 hrsz-ú, az ingatlan-nyilvántartásban kivett beépítetlen területként felvett ingatlan,
* 11492 hrsz-ú hrsz-ú, az ingatlan-nyilvántartásban kivett beépítetlen területként felvett ingatlan,
* 4485/1 hrsz-ú, az ingatlan-nyilvántartásban kivett közútként felvett ingatlan,
* 11442/76 hrsz-ú, az ingatlan-nyilvántartásban kivett közparkként felvett ingatlan,
* 133 hrsz-ú az ingatlan-nyilvántartásban kivett beépítetlen területként felvett ingatlan,
* 768 hrsz-ú az ingatlannyilvántartásban kivett töltés.

A területek hasznosítása során a tulajdonosi jogok gyakorlását Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 10. §-a az alábbiak szerint határozza meg:

„(2) A fogalomképtelen vagyon tulajdonjogot nem érintő hasznosításáról, amennyiben a vagyontárgy hasznosítására irányuló szerződés időtartama egy évnél több, de a három évet nem haladja meg, a gazdasági ügyeket ellátó bizottság dönt.

(3) A forgalomképtelen vagyonnak három évet meghaladó időtartamra történő, tulajdonjogot nem érintő hasznosítása esetében a tulajdonosi jogokat a Közgyűlés gyakorolja.

(4) A forgalomképtelen vagyonnak egy évet nem meghaladó időtartamra történő, tulajdonjogot nem érintő hasznosítása esetében a tulajdonosi jogokat a polgármester gyakorolja.”

A területek mezőgazdasági célú földhasználatára a használók oldaláról továbbra is igény van, azok további hasznosítása a jelenlegi keretek között indokolt, javaslom ezért, hogy a 7477/2 hrsz-ú, 11492 hrsz-ú, 4485/1 hrsz-ú, 11442/76 hrsz-ú, 133 hrsz-ú és a 768 hrsz-ú számú ingatlan esetében a hasznosítás 3 év időtartamban kerüljön meghatározásra, változatlan feltételek mellett.

Kérem a Tisztelt Bizottságot, hogy az előterjesztést megtárgyalni és a területek mezőgazdasági célú hasznosítását jóváhagyni szíveskedjen.

**Szombathely, 2024. szeptember 18.**

 **/: Dr. Nemény András :/**

**Határozati javaslat**

**........../2024. (IX.23.) GJB. sz. határozat**

1. A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 10. § (2) bekezdésében foglalt hatáskörében a szombathelyi 7477/2 hrsz-ú, 11492 hrsz-ú, 4485/1 hrsz-ú, 11442/76 hrsz-ú, 133 hrsz-ú és a 768 hrsz-ú számú ingatlanok esetében a területek mezőgazdasági célú hasznosítását változatlan feltételekkel és változatlan díj mellett 2027. szeptember 30. napjáig történő határozott időtartamra jóváhagyja.
2. A Bizottság felkéri a polgármestert, hogy a haszonbérleti szerződések meghosszabbításáról, illetve megkötéséről annak lejártakor gondoskodjon.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 Dr. Károlyi Ákos jegyző

 (végrehajtásért:

 Dr. Holler Péter, a Hatósági Osztály vezetője)

**Határidő:** 2024. október 15.